KOMMISSIONENS RAPPORT TIL EUROPA-PARLAMENTET OG RÅDET - Alarmsystemet nr. 2/2002

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Bemærkninger

4. Konklusioner

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Denne situation svarer til udgifterne i medlemsstaterne fra 16. oktober 2001 til 31 december 2001.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt bevillingsforbrug

>TABELPOSITION>

3. BEMÆRKNINGER

3.1. Bevillingsforbruget for februar 2002

Bevillingsforbruget i budgettets udgiftsområde 1 for februar 2002 (medlemsstaternes udgifter fra 16. oktober 2001 til 31 december 2001) var på 23 438,7 mio. EUR, hvilket svarer til 53,0% af bevillingerne. Udgifterne ligger

- 47,8 mio. EUR under indikatoren for underudgiftsområde 1a (udgifter, der tidligere henhørte under EUGFL, Udviklingssektionen, og veterinærudgifter)

- 31,2 mio. EUR over indikatoren for underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

De ovenfor angivne udgifter er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen om landbrugsbudgettet for 2001 udfærdiget på grundlag af den gennemsnitlige dollarkurs for juli, august og september 2001, dvs. 1 EUR = 0,89 $. I perioden fra den 16. oktober 2001 til den 31. december 2001 lå den anslåede gennemsnitlige dollarkurs på ca. samme niveau.

3.3. Markedsfaktorer

Underudgiftsområde 1a

I underudgiftsområde 1a svarede rytmen i bevillingsforbruget mere eller mindre til indikatoren. Den generelle afvigelse er ubetydelig (-47,8 mio. EUR svarende til -0,1% af budgettet. Afvigelsen i visse kapitler er dog større, hvilket kræver følgende forklaringer:

Kapitel B1-10: Markafgrøder // Afvigelse: +263 mio. EUR (+1,5%)

// (udgifter: 15 853 mio. EUR)

(indikator: 15 590 mio. EUR)

I begyndelsen af regnskabsåret vedrører de fleste betalinger i dette kapitel udbetalinger af direkte støtte. Disse betalinger skal foretages i perioden fra 16. november 2001 til 31. januar 2002. Overforbruget i forhold til indikatoren viser, at rytmen i udbetalingen af denne støtte er taget til i visse medlemsstater (I og UK). Dette overforbrug forventes afviklet i løbet af de kommende måneder på grundlag af meddelelserne fra medlemsstaterne.

Kapitel B1-12: Olivenolie // Afvigelse: -204 mio. EUR (-8,6%)

// (udgifter: 1 473 mio. EUR)

(indikator: 1 677 mio. EUR)

Bevillingsforbruget lå under indikatoren, fordi visse medlemsstater (GR og E) udskød udbetalingen af forskud på produktionsstøtten for olivenolie. Situationen forventes at blive normaliseret i løbet af de kommende måneder på grundlag af de anslåede mængder, der skal ydes støtte for under denne foranstaltning.

Kapitel -B1-22: Fåre- og gedekød // Afvigelse: -81 mio. EUR (- 12,0%)

// (udgifter: 251 mio. EUR)

(indikator: 332 mio. EUR)

Underforbruget skyldes hovedsageligt, at uventet højere markedspriser for fåre- og gedekød førte til, at moderfårs/gedepræmien og den faste præmie i ugunstigt stillede områder og bjergområder blev fastsat på et lavere niveau end i budgettet. Kommissionen mener derfor, at der kan forventes besparelser på ca. 86 mio. EUR ved udgangen af året i dette budgetkapitel.

Kapitel B1-32: Fjerntliggende områder og Det Ægæiske Hav // Afvigelse: -27 mio. EUR

// (udgifter: 47 mio. EUR)

(indikator: 74 mio. EUR)

Underforbruget skyldes hovedsagelig midlertidige forsinkelser i gennemførelsen af POSEIDOM-, POSEICAN- og POSEIMA-programmerne i sammenligning med de resultater, der forventedes ifølge indikatoren.

4. KONKLUSIONER

Bevillingsforbrug pr. 28. februar 2002

Bevillingsforbruget for februar 2002 (medlemsstaternes udgifter fra 16. oktober 2001 til 31 december 2001) var på 23 438,7 mio. EUR, hvilket svarer til 53,0% af bevillingerne. Udgifterne ligger

- 47,8 mio. EUR under indikatoren for underudgiftsområde 1a

- 31,2 mio. EUR over indikatoren for underudgiftsområde 1b.

Den generelle afvigelse mellem de faktiske udgifter og indikatoren er ubetydelig. Afvigelserne i visse kapitler er dog større. Nogle af disse afvigelser forventes at være midlertidige, mens underforbruget for fåre- og gedekød skulle blive bekræftet ved årets udgang.